Diari Oficial de la Generalitat Valenciana


Sumari del DOGV 6694, del 18-01-2012 (2012/45)

Notificació de la sentència dictada en el judici de guarda i custòdia del fill menor número 270/2011.
-----------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/45


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de guarda i custòdia del fill menor número 270/2011. [2012/45]  
Judici de família, guarda, custòdia o aliments de fills menors no matrimonials no consensuats 000270/2011.  
Part demandant: Rubén Pérez Núñez.  
Part demandada: Ruth Poyato Pérez.  
Sobre: guarda, custòdia o aliments de fills menors no matrimonials no consensuats.  
En el judici esmentat s'ha dictat la resolució que, literalment, és com segueix:  
«Dispositiva  
Estime íntegrament la demanda contenciosa sobre mesures extramatrimonials, interposada per la procuradora dels tribunals la senyora Navarro Pascual, en nom i representació de Rubén Pérez Núñez, contra la demandada Ruth Poyato Pérez, declarada en situació legal de rebel·lia processal, i dispose:  
- La pàtria potestat serà compartida per ambdós progenitors.  
- Quant al fill menor d'edat anomenat J. M. P. P., nascut el dia 13 d'agost de 2007, i com a resultat de totes les proves practicades en el plenari, així com de les documentals cosides a les actuacions, per a aquest Jutjat no hi ha gens de dubte que aquest ha de quedar davall la guarda i custòdia del pare, anomenat Rubén Pérez Núñez, amb el corresponent règim de visites que s'atribuirà a la mare no custòdia.  
  
- La progenitora podrà comunicar-se amb el seu fill menor de forma telefònica, amb absoluta flexibilitat i total llibertat, sense que això puga interferir en la vida quotidiana i escolar del menor, així com en la vida privada del progenitor custodi, amb qui en l'actualitat comparteix el mateix domicili.   
- Quant al règim de visites, la mare no custòdia podrà tindre el seu fill en companyia seua, des de les 17.00 hores de la vesprada del divendres fins a les 18.00 hores del diumenge; el lloc de recollida i lliurament del menor serà el seu domicili habitual.  
- Quant al règim de visites en període vacacional, s'iniciarà a les 20.00 hores de l'últim dia lectiu i finalitzarà a les 20.00 hores del dia anterior al primer dia lectiu.  
La segona meitat s'iniciarà a les 18.00 hores del dia 31 de desembre; en cas de desacord, el pare triarà els anys imparells i la mare els anys parells. Igualment, el lloc de recollida i lliurament del menor serà el domicili habitual del menor.  
- Quant a les vacances escolars de Setmana Santa, aquest període vacacional s'atribuirà de la manera següent: s'iniciarà a les 10.00 hores de l'últim dia lectiu i finalitzarà a les 20.00 hores del dia anterior al primer dia lectiu. La segona meitat s'iniciarà a les 20.00 hores del dia que faça possible que el nombre de pernoctes que gaudeix cada progenitor siga el mateix, sense distincions de cap tipus. Si això no fóra possible perquè el nombre de dies no lectius fóra imparell, la primera meitat tindria una pernocta més. En cas de desacord, el pare triarà els anys imparells i la mare els anys parells. El lloc de recollida i lliurament del menor tindrà lloc al seu domicili habitual.  
- Quant a les vacances escolars d'estiu, el període vacacional començarà a les 20.00 hores del dia anterior a l'últim dia lectiu. L'esmentat període vacacional serà atribuït per a ambdós progenitors en setmanes alternes fins que el menor complisca els sis anys d'edat, moment a partir del qual passarà a gaudir-se, en compte de per setmanes, per quinzenes. En cas de desacord el pare triarà els anys imparells i la mare els anys parells. El lloc de recollida i lliurament del menor serà el seu domicili habitual.  
- Quant a suposats dies especials, amb independència del progenitor a què li corresponga el dia, d'acord al règim de visites anteriorment exposat:  
1. El dia del pare, dia de la mare i el dia de l'aniversari de cada progenitor correspondrà al pare o a la mare de què es tracte, des de les 12.00 hores fins a les 20.00 hores, tindre en companyia seua el seu fill menor; En el supòsit de ser l'aniversari dia lectiu, el període per a gaudir serà de 17.00 hores a 20.00 hores, ambdós inclusivament.  
2. El dia de l'aniversari del menor en els anys parells serà la mare la que quedarà en companyia del menor el dia de l'aniversari d'aquest, des de les 10.00 hores, o bé des de l'eixida del col·legi, si fóra lectiu, fins a les 20.00 hores de la vesprada, mentre que en els anys imparells, serà el pare qui estiga en companyia del menor el dia del seu aniversari des de les 10.00 hores o bé des de l'eixida del col·legi, si fóra dia lectiu, fins a les 20.00 hores.  
El règim d'estades i visites no podran entorpir ni inferir de cap manera en la vida escolar del menor, ni les activitats esportives o extraescolars que desenvolupen, per considerar-se les referides activitats per a la formació integral del menor.  
- Quant a la pensió d'aliments:  
1. La mare no custòdia, anomenada Ruth Poyatos Pérez, contribuirà als aliments del seu fill en la quantitat de 150 euros al mes. La suma de diners esmentada a favor del fill menor d'edat serà pagada mitjançant una transferència bancària en el compte corrent que a aquest efecte designe el pare, dins dels primers cinc dies de cada mes. La contribució anteriorment assenyalada s'actualitzarà cada 12 mesos (anualment), comptadors a partir de la data d'aquest document unit a les actuacions, de conformitat amb les variacions que experimente l'índex general de preus de consum, publicat per l'Institut Nacional d'Estadística o organisme que el substituïsca; Per a les actualitzacions successives de la contribució esmentada es prendrà com a base la contribució fixada, més les actualitzacions que s'hagen anat produint.  
2. La mare, així mateix, a més de la contribució fixada en l'apartat anterior, contribuirà amb la meitat (50%) de les despeses extraordinàries que genere el menor, i concretament, les derivades de malalties i educació.  
- Dins de les despeses extraordinàries de malaltia seran incloses també les d'odontologia, ortodòncia i oftalmologia.  
- S'entenen despeses extraordinàries d'educació totes les que es generen en concloure l'ensenyament obligatori, excloent del concepte de despeses extraordinàries d'educació totes les que siguen habituals, i les que es deriven d'activitats extraescolars i/o recreatives, fins i tot encara que siguen organitzades pel centre escolar a què assisteix el menor, així com els viatges a l'estranger, llevat que per un acord exprés d'ambdós cònjuges es decidisca, pel bé del fill menor d'ambdós, l'assistència a les activitats esmentades. Al contrari, s'inclouen expressament dins de les despeses extraordinàries d'educació totes les que es generen com a conseqüència de la formació professional, o estudis superiors del menor.  
3. L'obligació de contribuir als aliments del menor d'edat no cessarà mentre aquest convisca al domicili familiar i depenga econòmicament dels seus progenitors.  
- Quant a l'ús de l'habitatge familiar, no existeix i, per tant, no hem de pronunciar-nos respecte d'això, en tant que ambdós progenitors s'han traslladat a viure a altres domicilis, i que és habitual del fill menor el que comparteix amb el seu pare a la localitat de Santa Pola, concretament a la denominada avinguda de Blasco Ibáñez, número 12, segona porta 6.  
Notifiqueu a les parts i al Ministeri Fiscal aquesta resolució, fent-los saber que s'hi pot interposar un recurs d'apel·lació en el termini de 20 dies, comptadors a partir de la seua notificació, per mitjà d'un escrit presentat davant d'aquest mateix Jutjat, perquè en conega i resolga l'Audiència d'Alacant.  
Deduïu una testimoniança literal d'aquesta sentència, que quedarà en aquestes actuacions, i incloeu l'original en el llibre de sentències.  
Una vegada siga ferma aquesta resolució, feu-la saber als registres civils corresponents, als efectes que estableix la Llei del Registre Civil.  
Així, ho dispose, mane i firme Mariano Carrió Penalva, magistrat jutge en funcions del Jutjat de Primera Instància número 6 d'Elx (Alacant); en done fe.  
Publicació. La sentència anterior ha sigut llegida i publicada pel magistrata jutge que la dicta, mentre celebrava audiència pública en el dia hui; en done fe».  
Atés que es desconeix el domicili o residència actuals de la part demandada, mtijançant una diligència de data 12 de desembre de 2011, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat rebel.  
  
Elx, 12 de desembre de 2011.- La secretària judicial: Loreto Medina Aranda.